ETV uus saatesari "Koduteel" räägib sünnipere hoolest ilma jäänud laste lugusid
#000003
Esmaspäeval, 28. novembril kell 20 alustab ETV ekraanil uus saatesari "Koduteel", mis toob vaatajate ette rasked, ent südamlikud lood asendushooldusel kasvanud lastest ja noortest ning neid toetavatest täiskasvanutest.
#000004
Igal aastal käivad lastekaitsjad tuhandeid kordi kodudes lahendamas kriise, mille üks osapool on laps või mitu last. Rohkem kui kahesajal korral tuleb laps kas jäädavalt või püsivalt oma kodust eemale viia. Täna kasvab Eestis pere- ja asenduskodudes 800 last, kes kõik vajavad tuge ja hoolt.
#000005
"Oli palju nälgimist, külm oli ja ruumi oli vähe," meenutas saatesarjas osaleja oma lapsepõlve. "Me räägime mineviku lugusid, aga see teema ei ole minevikus – see teema on ka täna, praegu aktuaalne," sõnas saate toimetaja Teet Teder.
#000006
Saatesari "Koduteel" avab esmaspäeviti asendushooldusel kasvavate laste ja nende ümber olevate täiskasvanute maailma. Sageli saavad need lood alguse katkisest lapsepõlvest, kuid pakuvad samas lootuskiirt, sest Eestis leidub suure südamega inimesi, kes on valmis sünnipere hoolest ilmajäänutele oma kodu ja hinge uksed avama. "Oleme süngete lugude juures, aga jõuame eluterve helguseni," tõdes Teder ja lisas, et saates oma lugu avavad inimesed on leidnud tee, kuidas katkisest kodust tulles kasvada terveks inimeseks.
#000007
Neljaosaline sari keskendub eri teemadele, nagu sünniperes kriisi sattumine ja sellest väljumine, asutusepõhises asenduskodus ja uues peres kasvamine ja ka sellele, kui olulised on oma sünniperest eraldatud laste juured ehk oma päritolust teadmine. Läbi erinevate kohtumiste saavad vaatajad ka teada, milliste rõõmude ja väljakutsetega seisavad silmitsi inimesed, kes soovivad pakkuda lapsele kodu ja kuidas asenduskodus üles kasvanud lapsed oma elu edaspidi korraldavad.
#000008
Sotsiaalkindlustusameti laste heaolu osakonna nõunik Nadežda Leosk loodab, et sari julgustab inimesi mõtlema võimalusele pakkuda hoolt ja armastust lastele, kes ei saa kasvada oma pere rüpes. "Jõuluaeg on imede aeg ning imet ootame me kõik, eriti just lapsed," sõnas ta.
#000009
ETV "Koduteel" saatesari on välja kasvanud algul ETV+ eetris olnud samateemalisest ja ka sama nime kandvast dokumentaallugude sarjast, mille idee autorid on rahvusringhäälingu ajakirjanikud Jevgenia Volohhonskaja ja Tatjana Gassova. Möödunud aasta jõuludel tele-ekraanile jõudnud lood on eestikeelse tõlkega nähtavad Jupiteri keskkonnas, uute kohtumistega rõõmustab ETV+ vaatajaid ka eesseisvatel pühadel.
#000010
ETV+ toob ekraanile südamlikud lood sünnivanematest eraldatud lastest
#000012
"Koduteel" uurib kolmandas saates hooldusperede võimalusi
#000013
Kertu Moppel uuest sarjast: tegelaskujudel ei ole vanematega roosilised suhted
#000014
Kristo Elias uuest "Ajujahi" hooajast: võidufond on 300 000 eurot
#000015
Presidendilt pälvisid teenetemärgi ka mitmed ERR-i töötajad
#000017
Galerii: Koolitantsu Harjumaa päev tõi tantsu, tsirkust ja häid emotsioone
#000022
Beyonce'ist sai maailmas enim Grammy auhindu võitnud artist
#000024
Suusaõpetaja: koroona muutis inimeste sportimistavasid
#000026
Uus võistlussaade otsib värskeid tantsutalente
#000027
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000028
Tambet Tuisk uuest seriaalist "Kõik pime": kõige keerulisem oli preestrina kirikulaulu laulda
#000031
Kuulutusteportaalis müüakse haruldast Eestis valmistatud autot
#000032
Galerii: "Rakett 69" osalised võtavad suuna kosmosesse
#000034
Galerii: "Rakett 69" osalised õpivad meeskonnatööd
#000036
Lapsed hindasid saates "Hommik Anuga" filmi "Kaka, kevad ja teised"
#000039
Karl-Erik Taukar: minus ei ole seda turundusgeeniust, et promoda uut singlit lapseootusuudisega
#000040
Steadicam'i operaatorid: iga kaadrit tehes käib peas üks pöörane matemaatiline tehe
#000041
Operaator Heino Maripuu: kõige suurem tunnustus on näha sära pillimeeste silmades
#000042